**8-10-класс**

**Тарбиялык сабак**

**Сабактын темасы: Окуучу жайкы каникулду кантип пайдалуу өткөрсө болот?**

|  |  |
| --- | --- |
| **Максаттар:** | **Күтүлүүчүнатыйжалар** |
| **Билим берүүчүлүк:** Окуучулар жайкы эс алуу мүмкүнчүлүктөрү тууралуу ойлорун кеңейтишет. | **Эгерде окуучулар сабактын аягында:**   * Жайкы эс алууну пайдалуу өткөрүүнүн маанисин түшүнө алышса; * Убакытты туура пайдалануу, максат коюу, ар бир күндү пландаштыруу аркылуу өткөрүү ийгиликке жеткирерин билишсе; |
| **Өнүктүрүүчүлүк:** Окуучулар эс алуу менен бирге ден соолуктарын чыңдоо жана ар тараптан өнүгүү көндүмдөрүнө ээ болууну айкалыштырууну аныкташат. | * Пайдалуу эс алуунун маанисин аныкташса; * Ден соолукту чыңдоонун жана ар тараптан өнүгүү эмне экенин аңдай алышса; |
| **Тарбия берүүчүлүк**: Өз алдынча чечим кабыл алуу көндүмдөрүн өнүктүрүүнү өздөштүрүшөт | * Өз алдынча чечим кабыл алууну үйрөнүшсө; * Ата- энелерине туура чечим кабыл ала аларын далилдешсе; |

**Сабактын тиби:** Билимдерин жалпылоо жана системалаштыруу

**Сабакта колдонулган** интерактивдүү окутуунун методдору, ыкмалар

**Сабактын жабдылышы**: «Окуучулардын жайкы каникулун кантип пайдалуу өткөрүү керек?» деген темада презентация. Таркатма материалдар (жайкы эс алуу үчүн идеялардын тизмеси, эс алууларды пландаштыруу боюнча кеңештер), флипчарт, маркерлер

**САБАКТЫН ЖҮРҮШҮ**

|  |  |  |  |
| --- | --- | --- | --- |
| **Сабактын этаптары** | **Убак**  **тысы** | **Мугалимдин иш-аракети** | **Окуучунун иш аракети** |
| Уюштуруу/  Мотивация | **3 мүн** | Саламатсыңарбы, балдар. “Убакыт - кайтарууга мүмкүн болбогон бир агым. Сен аны башкара албасаң, ал сени башкарат”-деген учкул сөз бекеринен айтылбагандай. Убакыт, пландаштыруу жана пайдалуу эс алуу сөздөрдү укканда силерде кандай ассосиация пайда болду. Ар бириңердин алдыңарда таштар турат (Мугалим алдын ала майда таштарды паратага коюп коет).  Эми ушул таштарды жакшылап карап чыккыла, бири-бириңердикине салыштыргыла, кандай өзгөчөлөнгөн айырмачылыгын байкадыңар.  Туура айтасыңар, мына ушул сыяктуу силер да алдыда келе жаткан каникулда ар кимиң ар башкача эс аласыңар, бириңдики экинчиңе эч убакта окшошпойт. Ошол эс алуу учурунда бир күнүңдү экинчи күнгө окшоштурбас үчүн  көңүлдүү, кайталангыс кылып өткөрүүгө аракет кыласыңар. | Окуучулар ойлорун айтышат.  Ар бир окуучу колундагы ташты жакшылап карап, айырмачылыгын тапканга аракеттенет.  Таштар бири- биринен айырмалангандай эле, адамдар да бири- биринен көп сапаттары, сырткы көрүнүшү менен айырмаланат. Эч качан бир адам экинчиси менен окшошпойт. |
| Окуучулардын билимин актуалдаштыруу | **3 мүн** | Жай – эс алуу үчүн гана эмес, өзүн өзү өнүктүрүү үчүн да эң сонун мезгил.  Каникул да башталганы турат, эми ушул каникул деген сөз эмнени түшүндүрөт экенин билесиңерби?  Каникул эмнени түшүндүрөрүн алдыбыздагы барактарга жазып, доскадагы каникул деп жазылган күн желесине илип коелу.  Балдар, каникул сөзүнүн маанисин чечмелей кетсек, каникул деген сөздүн чоң тарыхы бар экен. Ал сөз бизге Байыркы Римден келген. Бул латын тилинендеги "каникул"- Сириус жылдызынын аты. Жайдын эң ысык мезгилинде, таңкы асманда Сириус жылдызы пайда болгондо, Рим Сенаты эс алуу күндөрүн жарыялаган. Каникул деген сөз ушинтип пайда болгон. | өз көз караштарын, ойлорун кыскача айтышат  (эс алуу, үйрөнүү, саякаттоо, ойноо ж.б.) |
| Сабактын темасы, максаты | **1мүн** | Бүгүн биз жайкы каникулду кантип пайдалуу өткөрсө болот? деген суроого жооп берүү үчүн топторго бөлүнөбүз, андан соң ар бир топ өзүлөрүнүн идеяларын жазып, тизмектеп чыгабыз. Топторго бөлүнүү үчүн партаңарда турган жашыл, кызыл, сары, көк түстөгү стикерлерден бир өңдү алып, ар кайсы партада турган жашыл, сары, кызыл, көк тегерекчеге чогуласыңар. | Ар кандай түстөгү стикерлерден алышып, тиешелүү тегерекчеге келип отурушат. |
| Жаӊы материалды түшүндүрүү.  Текст менен иштөө | **10 мүн**  **12мүн** | Эми, балдар, алдыңардагы флипчартка каникулду пайдалуу өткөрүүнүн жолдорун сунуштап жазып чыгасыңар.  Анда, азыр психологдордун берген кеңештерин окуп , таанышып чыгып, берилген суроолорго жооп беребиз.  Психолог Нуриза Батырбекованын айтуусу боюнча:   өспүрүмдөргө бири-бири менен баарлашуу маанилүү;   кичирээк балдарга ата-энеси менен болуу көбүрөөк пайдалуу;   Балдарга активдүү жашоо образын жүргүзүү аябай маанилүү экенидигин баса белгилеп, эс алууну пландаштыруу боюнча **төмөнкүдөй кеңештерди сунуштайт:**   Жасай турган иштердин тизмесин түзүңүз   Убакытты бөлүштүрүү   Өзүңүздү ашыкча жүктөбөңүз   Жакындарыңыз менен пландарды талкуулаңыз  **Ошондой эле эс алуу параметрлери тууралуу да өз пикирин айтып кеткен:**   Жаратылышта эс алуу   Сапарлар   Чыгармачылык жөндөмдүүлүктөрүн өнүктүрүү   Билим берүү   Үй-бүлөгө жардам   Волонтердук иш-чаралар   Ден соолукту чыңдоо үчүн төмөнкүлөр пайдалуу:   Бассейнге барып, сууда сүзүү;   Парктарга же атайын веложолдорго барып велосипед тебүү;   Достор менен сейилдөө;   Спортту өздөштүрүү же жаңы спорттун түрүн үйрөнүү.  **2. Өзүн өнүктүрүүгө багытталган иш-аракеттер:**   Азыр курстардын түрү көп. Андыктан кызыккан курстарга барып, жаңы нерселерди үйрөнгүлө. Мисалы: тил курстары; музыкалык курстар (ырдоо, музыкалык аспаптар); кыздар үчүн тигүү же тамак жасоону үйрөткөн курстар; компюьтердик курстар;   Китептерди көбүрөөк окуу. Азыр көп ар кандай китеп дүкөндөр бар, ал жакта ар кандай жанрда китептер сатылат. Китеп окуу ийгиликтүү адам болууга түрткү берет.  **3. Коомго аралашуу:**   Коомдук жайларда эс алуу: албетте, бул учурда эпидемиологиялык абалды да эске алуу керек;   Тарыхый, маданий (музей, театр, концерт сыяктуу) жайларга баруу: өзүңүз эле барбай, досторуңуз менен же ата-эне, туугандарыңыз менен барган алда канча кызыктуу болот;   Китепканаларга баруу: китепти үйдөн окуганга караганда, бул жактан окуу алда канча таасирдүү болорун эксперттер эскертет;   Досторуң менен бирге акыл-эсти өнүктүргөн оюндарды ойноо;   Муктаж болгондорго жардам берүү үчүн ыктыячы болуу;   Кызыккан нерселерди үйрөнүү үчүн жайкы лагерге же сабактарга жазылуу | Убакыт бүткөндөн кийин ар бир топтон окуучулар чыгып, сунуштаган идеялары менен тааныштырышат. Топтордун сунуштаган пикирлердин эң маанилүүсүн доскага жазып турабыз.  Текст менен иштөө |
| Бышыктоо | **10 мүн** | **Жоопторду тезис түрүндө сунуштайлы.**  1. Эмне үчүн эс алууну туура пландаштыруу маанилүү?  2. Сизди кайсы эс алуу варианттары көбүрөөк кызыктырат?  3. Бул варианттардын кайсынысы сизге көбүрөөк пайда алып келет деп ойлойсуз?  4. Топтогу бир окуучунун жайкы каникулунун планын түзөсүңөр. (План эс алуунун, өнүктүрүүнүн жана окутуунун ар кандай варианттарын камтышы керек) | Балдар текст менен таанышып чыгып, топтордо суроолорго жооп беришет жана  убакыт аяктаган соң топтордун жайкы эс алуу пландары көрсөтүлүп,  талкуулап талдашат. |
| Кайтарым байланыш | **3 мүн** | Бүгүнкү сабакта сен үчүн эмне маанилүү болду?  Жаныңарда турган ак баракка бул суроолорго жооп жазып берсеңер.  Биздин класстык сааттан кийин сиздин маанайыңызды чагылдырган смайликти тартыңыз. | Окуучулар ойлорун, көз караштарын жазышат. |
| Сабакты жыйынтыктоо | **2 мүн** | Илгери илгери көптү көргөн, көптү билген бир акылман жашаптыр. Бир адам ал акылмандын баарын эле биле бербестигин далилдегиси келип, алаканына бир көпөлөктү салып, келип сураптыр: Кана айтчы акылман менин колумда тирүү көпөлөкпү же өлүү көпөлөкпү? Суроо берет да өзү ойлонот. Эгер өлүү десе көпөлөктү өлтүрүп салам, тирүү десе калтырам деп. Акылман аны бир карап, ойлонуп туруп: «Бардыгы сенин колуӊда»- деген экен. Акылмандын айтканындай бардыгы өз колубузда. Каникулду пайдалуу кылып, билбеген нерселерди үйрөнүп алуу, же спорт менен машыгуу, же тил үйрөнүү ар бир өспүрүмдүн колунда экендигин притча да далилдеп жатат. |  |
| Үйгө тапшырма | **1 мүн.** | Ар бириӊер жайкы каникулдун планын түзүп келгиле. | Жайкы каникулдун планын түзүү |

**Иштеп чыккан мугалим: Абдрахманова Чынара Жээнбековна.**